google/wiki40b huggingface dataset:
मुझे जीने दो (1963 फ़िल्म)

संक्षेप

राजस्थान से सटे मध्य प्रदेश के भिण्ड व मुरैना जिले ब्रिटिश भारत में एक स्वतन्त्र रियासत के अन्तर्गत आते थे। उस रियासत का नाम था ग्वालियर। इस क्षेत्र को तोमरघार भी कहा जाता था। यहाँ के निवासी स्वभाव से उग्र थे और किसी भी राज्य सत्ता की परवाह नहीं करते थे। उन्हें डाकू बन कर दर-दर भटकना पसन्द था किन्तु सरकार को टैक्स देना मंजूर न था। अपनी इस आन, बान और शान के लिये वे जान की बाजी लगाना बेहतर समझते थे। पूरे के पूरे परिवार तबाह हो जाते थे। सुनील दत्त ने इस समस्या का गम्भीर अध्ययन किया और डकैतों के वास्तविक जीवन को लेकर एक महत्वपूर्ण फिल्म बनायी। इस फिल्म में डाकू जरनैलसिंह की मुख्य भूमिका स्वयं सुनील दत्त ने निभायी थी जबकि चमेली जान नामक वेश्या का रोल वहीदा रहमान ने किया था।

दल

सुनील दत्त और उनकी पत्नी नरगिस की सांस्कृतिक संस्था अजन्ता आर्ट्स कल्चरल ट्रुप (Ajanta Arts Cultural Troupe) की पूरी टीम ने मध्य प्रदेश की चम्बल घाटी में जाकर इस फिल्म की शूटिंग की थी।

रोचक तथ्य

यह पूरी की पूरी फिल्म चम्बल घाटी के डाकू समस्याग्रस्त इलाके भिण्ड एवं मुरैना जिलों के खतरनाक बीहड़ों में मध्य प्रदेश पुलिस के सुरक्षा कवच में फिल्मायी गयी थी। चम्बल घाटी में जाकर फिल्म की शूटिंग करना उन दिनों कोई हँसी मज़ाक नहीं अपितु दुस्साहस का काम था परन्तु अपनी धुन के पक्के सुनील दत्त ने उसे बखूबी अंजाम दिया। इस काम में मध्य प्रदेश सरकार ने उन्हें पूरी सहायता प्रदान की थी।

समीक्षा

इस फिल्म के निर्देशक मणि भट्टाचार्य को इससे पूर्व चूँकि दो बीघा ज़मीन तथा मधुमती जैसी फ़िल्मों में सहायक निर्देशक के रूप में कार्य करने का अनुभव था अत: उन्होंने डाकू की सामाजिक समस्या को मानवीय दृष्टिकोण से देखने, समझने और फिल्माने की ओर विशेष ध्यान दिया।
फिल्म अभिनेता सुनील दत्त इस फिल्म के निर्माता भी थे अत: उन्होंने वास्तविक पृष्ठभूमि में ही इस फिल्म की शूटिंग करने का संकल्प किया। यही नहीं एक डाकू की रोमाण्टिक भूमिका निभाने में भी उन्होंने जबर्दस्त मेहनत की।
इन सभी बातों का सकारात्मक परिणाम भी निकला जब यह फिल्म पूरी तरह से हिट हुई और उन्हें इसके लिये सर्वश्रेष्ठ अभिनेता का पुरस्कार मिला।
स्वैट कैट्स: द रैडिकल स्क्वाड्रन

पार्श्वभूमी

चांस "टी-बोन" फर्लोंग और जेक "रेज़र" क्लासन मेगाकैट शहर की कानून व्यवस्था एजंसी एन्फोर्सर के सदस्य थे। बदकिस्मती से एन्फोरसर्स का कमांडर फेरल है, जो एक नाकाम व गुस्सैल एन्फोर्सर है, जो केवल अपने राजनैतिक संबंधों के चलते अपने स्थान पर टिका हुआ है। एक बार डार्क कैट का पीछा करते वक्त दोनों ने कमांडर फेरल के खिलाफ़ उसके हुक्म की ना फर्मानी करके बगावत कर दी। उन्होंने डार्क कैट पर निशाना साध लिया था परन्तु कमांडर फेरल ने उनके विमान को टक्कर मार कर बिच से हटा दिया जिसके चलते उनका विमान एन्फोरसर्स के मुख्यालय पर जा गिरा और डार्क कैट भाग निकलने में कामयाब रहा। गुस्से में फेरल ने चांस और जेक को निकाल दिया और उन्हें सेना के कबाड़खाने में मुख्यालय को पहुंचाई क्षति की भरपाई करने के लिए काम पर लगा दिया।
फेंके हुए सैन्य पुर्ज़ों और हतियारों को कबाड़ख़ाने में से जमा करके चांस और जेक ने अपने लिए तिन इंजन वाला लड़ाकू विमान टर्बोकैट बना लिया। इसमें सायक्लोट्रून, एक मोटरसाइकल जो विमान के अंदर ही है; टर्बो मोल, एक वाहन जो ज़मीन में खुदाई कर सकता है; होवरकैट जो एक सैन्य होवरक्राफ्ट है और थंडर ट्रक एक सैन्य जीप जो उनके गाडी खींचने वाले ट्रक से बनी है, शामिल है। यह सभी वाहन उनके प्रशिक्षण केन्द्र के व अन्य उपकरणों के साथ उनके हैंगर में स्थित है जो कबाड़खाने के निचे बना है।
जलसम्भर

जलसंभर या द्रोणी उस भौगोलिक क्षेत्र को कहते हैं जहाँ वर्षा अथवा पिघलती बर्फ़ का पानी नदियों, नहरों और नालों से बह कर एक ही स्थान पर एकत्रित हो जाता है। उस स्थान से या तो एक ही बड़ी नदी में पानी जलसंभर क्षेत्र से निकास कर के आगे बह जाता है, या फिर किसी सरोवर, सागर, महासागर या दलदली इलाक़े में जा के मिल जाता है। इस सन्दर्भ में कभी-कभी जलविभाजक शब्द का भी प्रयोग होता है क्योंकि भिन्न-भिन्न जलसंभर किसी भी विस्तृत क्षेत्र को अलग-अलग जल मंडलों में विभाजित करते हैं। जलसंभर खुले या बंद हो सकते हैं। बंद जलसंभारों में पानी किसी सरोवर या सूखे सरोवर में जा कर रुक जाता है। जो बंद जलसंभर शुष्क स्थानों पर होते हैं उनमें अक्सर जल आ कर गर्मी से भाप बनकर हवा में वाष्पित (इवैपोरेट) हो जाता है या उसे धरती सोख लेती है। पड़ौसी जलसंभर अक्सर पहाड़ों, पर्वतों या धरती की भिन्न ढलानों के कारण एक-दुसरे से विभाजित होते हैं। भौगोलिक दृष्टि से जलसंभर एक कीप (यानि फनल) का काम करते हैं क्योंकि वे एक विस्तृत क्षेत्र के पानी को इक्कठा कर के एक ही नदी, जलाशय, दलदल या धरती के भीतर पानी सोखने वाले स्थान पर ले जाते हैं।

अन्य भाषाओं में

अंग्रेज़ी में "जलसंभर" को "वॉटरशॅड" (watershed) या "कैचमेंट" (catchment), "जलविभाजक" को "ड्रेनेज डिवाइड" (drainage divide) और "द्रोणी" को "बेसिन" (basin) कहा जाता है।

विश्व के महत्वपूर्ण जलसंभर

पृथ्वी के इस नक्शे में विश्व के बड़े जलसंभर क्षेत्र दिखाए गएँ हैं। भिन्न महासागरों और सागरों में ख़ाली होने वाले जलसंभर भिन्न रंगों में दर्शाए गएँ हैं। स्लेटी रंग का प्रयोग बंद जलसंभरों के लिए हुआ है जो किसी सागर या महासागर में पानी नहीं बहाते।
रहेला बलोच

रहेला बलोच एक राजनीतिज्ञ है पाकिस्तान के राष्ट्रीय विधानसभा में | वह NA-78 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
आर. राजलक्ष्मी

आर. राजलक्ष्मी (1९२६-२००७) एक भारतीय जैव रसायन और पोषण विशेषज्ञ थे। उन्होंने भारतीय परिवारों के लिए पोषक, किफायती आहार विकसित किया।

जीवन-वृत्तांत

लक्ष्मी रामस्वामी अय्यर का जन्म १९२६ में केरल के क्विलोन में हुआ था। राजलक्ष्मी ने १९४५ में गणित की डिग्री ली पुणे के वाडिया कॉलेज से। उन्होंने १९४५ से १९४८ तक कांचीपुरम में विज्ञान पढ़ाया था। उन्होंने अन्नामलाई विश्वविद्यालय में पढ़ाया और १९५३ में बनारस हिंदू विश्वविद्यालय से दर्शन में एमए अर्जित कि। १९५५ में रामकृष्णन बड़ौदा के जैव रसायन विभाग के विश्वविद्यालय के प्रमुख बनी। राजलक्ष्मी ने १९५८ में मॉन्ट्रियल के मैकगिल विश्वविद्यालय से मनोविज्ञान में पीएचडी अर्जित कि। उन्होंने मनोचिकित्सक डोनाल्ड ओ. हेब्स के साथ पीएचडी की और 18 महीनों में पीएचडी समाप्त कर दिया था। राजलक्ष्मी को १९६४ में बड़ौदा विश्वविद्यालय द्वारा नियुक्त किया गया था।
अल्फ़ा उत्तरकिरीट तारा

अल्फ़ा उत्तरकिरीट, जिसका बायर नाम अल्फ़ा कोरोनाए बोरिऐलिस (α Coronae Borealis या α CrB) है, उत्तरकिरीट तारामंडल में स्थित एक द्वितारा है। इसका बड़ा तारा, जिसे अल्फ़ा उत्तरकिरीट 'ए' (α CrB A) कहा जाता है, पृथ्वी से दिखने वाले तारों में से ६५वाँ सब से रोशन तारा है। पृथ्वी से देखी गई इस द्वितारे की चमक (सापेक्ष कान्तिमान) +२.२१ मैग्नीट्यूड है और यह पृथ्वी से लगभग ७५ प्रकाश वर्ष की दूरी पर है।

अन्य भाषाओँ में

अल्फ़ा उत्तरकिरीट तारे को ऐल्फ़ॅक्का (Alphecca) और जॅम्मा (Gemma) भी कहा जाता है। "ऐल्फ़ॅक्का" अरबी भाषा के "नईर अल-फ़क्का" (نير الفكّة‎) से लिया गया है, जिसका मतलब "टूटे चक्र का रोशन तारा" बताया जाता है। जॅम्मा लातिनी भाषा के "Gemma" से लिया गया है, जिसका अर्थ "जवाहर" या "रत्न" है।

विवरण

अल्फ़ा उत्तरकिरीट का मुख्य तारा, जो α CrB A से नामांकित है, A0V श्रेणी का सफ़ेद मुख्य अनुक्रम तारा है, जिसका द्रव्यमान हमारे सूरज के द्रव्यमान का २.६ गुना और व्यास (डायामीटर) हमारे सूरज के व्यास का २.८९ से ३.०४ गुना अनुमानित किया गया है। इस से बहुत अवरक्त प्रकाश (इन्फ़्रारॅड) उत्पन्न होता दिखा है जिसका अर्थ यह है की इसके इर्द-गिर्द एक धूल और मलबे के चक्र होने की संभावना है। यह भी संभव है कि इसके इस तारे का एक ग्रहीय मंडल हो। इसकी तारे की निहित चमक (निरपेक्ष कान्तिमान) सूरज की लगभग ७४ गुना है।
इस द्वितारे का छोटा तारा, जो α CrB B से नामांकित है, G5 श्रेणी का एक पीला मुख्य अनुक्रम तारा है, जिसका द्रव्यमान सूरज का ०.९२ गुना और व्यास सूरज का ०.९० गुना है। इस से हमारे सूरज से ३० गुना अधिक तीव्रता से ऍक्स किरणे उत्पन्न हो रही हैं जो इस तारे की युवावस्था का एक संकेत है।
अल्फ्रेड टेनिसन

अल्फ्रेड, लार्ड टेनिसन (Alfred Tennyson, 1st Baron Tennyson, FRS ; 6 अगस्त 1809 – 6 अक्टूबर 1892) की गणना अंग्रेजी साहित्य के महाकवियों में की जाती है। रानी विक्टोरिया के राज्यकाल के अधिकांश अवधि में वे ग्रेट ब्रिटेन तथा आयरलैण्ड के राजकवि (Poet Laureate) थे।

परिचय

टेनिसन का जन्म ६ अगस्त, १८०९ को समरस्बी, लिंकनशायर (इंग्लैंड) में हुआ। आपके पिता देहात के एक गिरजे के पादरी थे जहाँ के प्रकृतिप्रधान ग्रामीण वातावरण में आपका बचपन व्यतीत हुआ। इससे आपकी काव्यप्रतिभा बचपन में ही अंकुरित हो उठी। विद्याध्ययन के लिए ट्रिनिटी कालेज, केंब्रिज में भरती होने से दो वर्ष पहले ही आपका पहला काव्यसंग्रह १८२७ ई० में प्रकाशित हुआ। इस संग्रह में आपके बड़े भाई, चार्ल्स की भी कुछ कविताएँ सम्मिलित थीं और इसका नाम 'पोएम्स बाई टू ब्रदर्स', था। १८२९ में आपको 'टिंबकटू' शीर्षक अतुकांत कविता लिखने पर अपने विश्वविद्यालय का चांसलर पदक प्राप्त हुआ। वर्ष भर बाद आपके गीतों की एक पुस्तक प्रकाशित हुई। १८३१ ई. में अपने पिता की मृत्यु हो जाने के बाद विश्वविद्यालय की पढ़ाई, परीक्षा की डिग्री प्राप्त किए बिना आपने छोड़ दी और साठ बरस तक निरंतर काव्यसाधना में लगे रहे। १८३२ ई० में आपका ऐक और कवितासंग्रह प्रकाशित हुआ जो लोकप्रिय हुआ।
१८३३ ई. में अपने घनिष्ट मित्र आर्थर हेलेम की आकस्मिक मृत्यु से आपका चित्त बहुत विचलित हो उठा और आपकी काव्य साधना ने एक नया मोड़ लिया। आपकी गणना अब विक्टोरिया युग के प्रतिनिधि कवियों में होने लगी। आपने मित्र की स्मृति में 'इन मेमोरियम' शीर्षक आपकी रचना १८५० ई० में प्रकाशित हुई जो १९वीं शताब्दी की प्रतिनिधि रचना मानी जाती है। इसी वर्ष आपने कुमारी एमिली सेलवुट से विवाह किया और महाकवि वर्ड्सवर्थ की मृत्यु हो जाने पर इसी वर्ष आप इंग्लैंड के 'पोएट लारिएट' (राजकवि) पद पर प्रतिष्ठित किए गए। राजकवि के रूप में आपकी पहली रचना 'ओड आन दि डेथ ऑव दि ड्यूक ऑव विर्लिगटन' १८५२ ई. में प्रकाशित हुई जो ओज, लय और देशभक्ति से ओतप्रोत भावों के लिए बहुत प्रशंसित हुई। इसके बाद आपकी अन्य रचनाएँ 'माड', 'इडिल्स ऑव दि किंग', 'एनक आर्डेन' आदि समय समय पर प्रकाशित होनी रहीं और अत्यंत लोकप्रिय हुई। १८८३ में आप 'लार्ड' की उपाधि से विभूषित किए गए। नौ वर्ष बाद ६ अक्टूबर, १८९२ ई. को आपकी मृत्यु हो गई।
आपकी कविता में माधुर्य, और प्रसाद गुणों का समावेश है। सरल और लयपूर्ण पदावली आपकी कविता की विशेषता है और वह धार्मिक आस्था से ओतप्रात है। उसमें दार्शनिक भावों का घटाटोप नहीं मिलता और न उसमें व्यवस्थित समाज के प्रति विद्रोह की भावना ही पाई जाती है। आपकी कविता ने ब्रिटिश विचारों और भावनाओं को बहुत प्रभावित किया।
श्वेता साल्वे

करियर

श्वेता ने अपने अभिनय करियर की शुरुआत ज़ी टीवी के मशहूर कार्यक्रम हिप हिप हुर्रे से की थी। फिर वो प्यार में कभी-कभी फ़िल्म में दिखी। अन्य धारावाहिक है जिसमें वो नज़र आई, लिपस्टिक, सरकार, लेफ्ट राइट लेफ्ट, किट्टी पार्टी। वह झलक दिखला जा के पहले सीजन में प्रतिभागी भी थी।
रॉबर्ट मुगाबे

सामाजिक कार्यक्रम

किस लिये लिखना है इस पृष्ठ पर कुछ भी|मुझे माफ करो जी|

व्यक्तिगत जीवन

उनकी दूसरी शादी ग्रेस मुगाबे से हुई थी।
पदावली

पदावली विद्यापति द्वारा चौदहवीं सदी में रचा गया काव्य है। यह भक्ति और श्रृंगार का अनूठा संगम है। निराला ने पदावली की मादकता को नागिन की लहर कहा है। इसमें राधा और कृष्ण के प्रेम तथा उनके अपूर्व सौंदर्य चित्रों की भरमार है।
बांदा रेलवे स्टेशन

मूलभूत ढांचे

स्टेशन पर ३ प्लेटफार्म हैं, और यह स्टेशन श्हैरेणी-ए का है तथा उत्तर मध्य रेलवे जोन के झांसी रेलवे मण्डल में है ।
पम्पोश भट

पम्पोश भट (जन्म 19 सितम्बर 1958) दिल्ली आधारित पर्यावरणविद एवं पुरस्कार विजेता लेखक हैं। भट को उनके १९९५ के कार्य क्षितिज की खोज में लिखी गई कविता के लिए प्रतिष्ठित राजभाषा पुरस्कार से सम्मानित किया गया।
आसवन

आसवन (Distillation) किसी मिश्रित द्रव के अवयवों को उनके वाष्पन-सक्रियताओं (volatilities) के अन्तर के आधर पर उन्हें अलग करने की विधि है। यह पृथक्करण की भौतिक विधि है न कि रासायनिक परिवर्तन अथवा रासायनिक अभिक्रिया।
व्यावसायिक दृष्टि से आसवन के बहुत से उपयोग हैं। कच्चे तेल (क्रूड आयल) के विभिन्न अवयवों को पृथक करने के लिये इसका उपयोग किया जाता है। पानी का आसवन करने से उसकी अशुद्धियाँ (जैसे नमक) निकल जातीँ हैं और अधिक शुद्ध जल प्राप्त होता है।

प्रकार

तीन प्रकार के आसवन महत्वपूर्ण माने जाते हैं - प्रभाजित आसवन, निर्वात आसवन और भंजक आसवन। 
प्रभाजित आसवन (fractional distillation) द्वारा विलयन, अर्थात्‌ मिश्रण, में से उन द्रवों को पृथक्‌ किया जा सकता है जिनके क्वथनांक पर्याप्त भिन्न हों। द्रवों का वाष्प प्रभाजित आसवन के संघनित्रों में इस प्रकार क्रमश: ठंढा किया जा सकता है कि ग्राही में पहले वे द्रव ही चुए जो सापेक्षत: ठंढा किया जा सकता है जो सापेक्षत: अधिक वाष्पवान्‌ हों। इस काम के लिए जिन भभकों का उपयोग किया जाता है उनमें ताप धीरे धीरे बढ़ता है।
निर्वात आसवन (vacuum distillation) के लिए ऐसा प्रबंध किया जाता है कि भभके और संघनित्र के भीतर की वायु पंप द्वारा बहुत कुछ निकल जाए। विलयन के ऊपर वायु की दाब कम होने पर विलायकों का क्वथनांक भी कम हो जाता है और वे सापेक्षत: आति न्यून ताप पर ही आसवित किए जा सकते हैं।
भंजक आसवन (destructive distillation) एक प्रकार का शुष्क आसवन होता है। इसका सबसे अच्छा उदाहरण कोयले का आसवन है। पत्थर के कोयले में पानी का अंश तो कम ही होता है, पर जब वह अधिक तप्त किया जाता है तो उसके प्रभंजन (टूटने) द्वारा अनेक पदार्थ बनते हैं जिन्हें भाप बनाकर उड़ाया और फिर ठंडा करके ठोस या द्रव किया जा सकता है। प्रभंजन में कुछ ऐसी भी गैसें बन सकती हैं जो ठंडी होने पर द्रव या ठोस तो न बनें, पर गैस रूप में ही जिनकी उपयोगिता हो; उदाहरणत:, संभव है, इन गैसों का उपयोग हवा के साथ जलाकर प्रकाश अथवा उष्मा पैदा करने में किया जा सकता हो। पत्थर के कोयले से प्रभंजक आसवन से इस प्रकार की गैसों के अतिरिक्त क्रियोज़ोट, नैफ्थैलीन आदि पदार्थ प्राप्त किए जा सकते हैं। मिट्टी के तेल का भी प्रभंजक आसवन किया जा सकता है।
साधारण आसवन का उपयोग इत्र तैयार करने में भी किया जाता है। इत्र तैयार करने में भाप, आसवन का प्रयोग किया जाता है। पानी की भाप के साथ साथ इत्र उड़ाए जाते हैं और संघनित्र में ठंडा करके पानी और इत्र का मिश्रण ग्राही में प्राप्त किया जाता है।
महाप्राण और अल्पप्राण व्यंजन

भाषाविज्ञान में महाप्राण व्यंजन वह व्यंजन होतें हैं जिन्हें मुख से वायु-प्रवाह के साथ बोला जाता है, जैसे की 'ख', 'घ', 'झ' और 'फ'। अल्पप्राण व्यंजन वह व्यंजन होतें हैं जिन्हें बहुत कम वायु-प्रवाह से बोला जाता है जैसे की 'क', 'ग', 'ज' और 'प'।
जब अल्प प्राण ध्वनियाँ महा प्राण ध्वनियों में परिवर्तित हो जाती है, उसे महाप्रणिकरण कहतें है।
अल्पप्राण व्यंजन
ऐसे व्यंजन जिनको बोलने में कम समय लगता है और बोलते समय मुख से कम वायु निकलती है उन्हें अल्पप्राण व्यंजन (Alppran) कहते हैं। इनकी संख्या 20 होती है।
क ग ङ
च ज ञ
ट ड ण ड़
त द न
प ब म
य र ल व
इसमें
क वर्ग का पहला, तीसरा, पाँचवा अक्षर
च वर्ग का पहला, तीसरा, पाँचवा अक्षर
ट वर्ग का पहला, तीसरा, पाँचवा अक्षर
त वर्ग का पहला, तीसरा, पाँचवा अक्षर
प वर्ग का पहला, तीसरा, पाँचवा अक्षर
चारों अन्तस्थ व्यंजन - य र ल व
एक उच्छिप्त व्यंजन - ङ
याद रखने का आसान तरीका :-
वर्ग का 1,3,5 अक्षर - अन्तस्थ - द्विगुण या उच्छिप्त
महाप्राण व्यंजन
ऐसे व्यंजन जिनको बोलने में अधिक प्रत्यन करना पड़ता है और बोलते समय मुख से अधिक वायु निकलती है। उन्हें महाप्राण व्यंजन (Mahapran) कहते हैं। इनकी संख्या 15 होती है।
ख घ
छ झ
ठ ढ
थ ध
फ भ
ढ़
श ष स ह
इसमें
क वर्ण का दूसरा, चौथा अक्षर
च वर्ण का दूसरा, चौथा अक्षर
ट वर्ण का दूसरा, चौथा अक्षर
त वर्ण का दूसरा, चौथा अक्षर
प वर्ण का दूसरा, चौथा अक्षर
चारों उष्म व्यंजन - श ष स ह
एक उच्छिप्त व्यंजन - ढ़
याद रखने का आसान तरीका :-
वर्ग का 2, 4 अक्षर - उष्म व्यंजन - एक उच्छिप्त व्यंजन 
देवनागरी लिपि में बहुत से वर्णों में महाप्राण और अल्पप्राण के जोड़े होते हैं जैसे 'क' और 'ख', 'च' और 'छ' और 'ब' और 'भ'। कुछ भाषाएँ हैं, जैसे के तमिल, जिनमें महाप्राण व्यंजन होते ही नहीं और कुछ भाषाएँ ऐसी भी हैं जिनमें महाप्राण और अल्पप्राण व्यंजन दोनों प्रयोग तो होतें हैं लेकिन बोलने वालों को दोनों एक से प्रतीत होतें हैं, जैसे अंग्रेज़ी।
वज्रमुष्टि

वज्रमुष्टि एक शस्त्र भी है और कुश्ती का एक प्रकार भी जिसमें इस हथियार का उपयोग किया जाता है। इस शस्त्र को इन्द्रमुष्टि भी कहते हैं। यह शस्त्र हाथी-दाँत का या भैंसे के सींग का बना होता है।
बज्रमुष्टि का प्रथम उल्लेख चालुक्य राजा सोमेश्वर तृतीय (1124–1138) द्वारा रचित मानसोल्लास में मिलता है। किन्तु ऐसा अनुमान लगाया जाता है कि यह शस्त्र मौर्यकाल से ही अस्तित्व में है। ज्येष्ठिमल्ल नामक कृष्णपूजक जाति वज्रमुष्टि तथा मल्लयुद्ध की कला का अभ्यास करने वाली प्रसिद्ध जाति थी। मल्लपुराण इसी जाति से सम्बन्धित है जिसकी रचना अनुमानतः १३वीं शताब्दी में हुई थी।
उद्योतकर

उद्योतकर (६३५ ई.) न्याय दर्शन के आचार्य थे। गौतम के न्यायशास्त्र पर वात्स्यायन का भाष्य था। बौद्ध दार्शनिक दिंनाग ने अपने प्रमाणसमुच्चय में इस भाष्य की बड़ी आलोचना की। उद्योतकर ने वात्स्यायन भाष्य पर वार्तिक लिखकर न्यायशास्त्र की दृष्टि से बौद्धों का खंडन किया। इनके वार्तिक पर वाचस्पति मिश्र ने तात्पर्यटीका लिखकर बौद्धों के तर्कपंक से उद्योतकर की वाणी का उद्धार किया। सुबन्धु द्वारा रचित वासवदत्ता में उद्योतकर को न्यायदर्शन का उद्धारक बताया गया है।
खान अकादमी

इतिहास

संगठन के संस्थापक, सलमान खान, न्यू ऑरलियन्स, लुइसियाना, संयुक्त राज्य अमेरिका में अपने पिता और माता से पले-बढ़े। मैसाचुसेट्स इंस्टीट्यूट ऑफ टेक्नोलॉजी से तीन डिग्री (गणित में बी एस, और इलेक्ट्रिकल इंजीनियरिंग और कंप्यूटर विज्ञान के क्षेत्र में एमएससी, और MEng) अर्जित करने के बाद उन्होंने हार्वर्ड बिजनेस स्कूल से एमबीए किया।देर से 2004 में, खान ने याहू! डूडल नोटपैड का उपयोग करते हुए अपनी चचेरी बहन नादिया को गणित पढ़ाना शुरू किया। जब अन्य रिश्तेदारों और दोस्तों के समान मदद मांगी, तब उन्होंने फैसला किया कि यूट्यूब पर ट्यूटोरियल वितरित करना और अधिक व्यावहारिक होगा। उनकी लोकप्रियता और सराहना छात्रों के प्रशंसापत्र ने खान को वर्ष 2009 में संयोजी पूंजी प्रबंधन पर एक बचाव निधि विश्लेषक के रूप में वित्त में अपनी नौकरी छोड़ने के लिए प्रेरित किया और ट्यूटोरियल (तब उपनाम "खान अकादमी 'के तहत जारी) पर पूर्णकालिक पर ध्यान केंद्रित किया।
शुरुआत में, खान अकादमी ज्यादातर गणित के बारे में वीडियो की पेशकश की। दान की सहायता से, खान अकादमी के इतिहास, स्वास्थ्य, चिकित्सा, वित्त, भौतिक विज्ञान, रसायन विज्ञान, जीव विज्ञान, खगोल विज्ञान, ब्रह्माण्ड विज्ञान, अमेरिकी नागरिक शास्त्र, कला इतिहास, अर्थशास्त्र, संगीत, कंप्यूटर प्रोग्रामिंग और कंप्यूटर विज्ञान के बारे में अपने संकाय और पाठ्यक्रमों की पेशकश का विस्तार करने में सक्षम हो गया है।
पराग

पराग पौधे द्वारा संश्लेषित शर्करा युक्त तरल पदार्थ है। सामान्यतः इसका निर्माण फूल में होता है। ये हमिंगबर्ड, तितलियों तथा कई कीट पतंगो के खाद्य पदार्थ है। आर्थिक रूप से भी यह महत्वपूर्ण हैं क्योंकि मधुमक्खियां इसी से मधु का निर्माण करती हैं। फूल के अलावा यह पौधे के अन्य भागों जैसे पत्तियों तथा फ्लोएम ऊतकों में भी निर्मित होते हैं। कुछ कीट भक्षी परजीवी पौधे इसका उपयोग कीट पतंगो को अपनी ओर आकर्षित करने के लिए करते हैं। पराग का उपयोग परागण में होता है। पौधे द्वारा परागण की व्यवस्था इस बात पर निर्भर करती है कि किस तरह से परागण को इस्तेमाल किया जाता है। अधिकांश फूल अपने परागण के तरीके को लेकर मोटे तौर पर दो समूहों में विभाजित किए जा सकते हैं।

कीटपरागित फूल

फूल कीटों, चमगादडों, पक्षियों और जानवरों को आकर्षित करते हैं और एक फूल से दूसरे को पराग स्थानांतरित करने के लिए इनका इस्तेमाल करते हैं। उनका रूपाकार विशिष्ट होता है और पुंकेसर की ऐसी व्यवस्था होती है कि पराग के दाने अपने आप पक्षियों या कीटपतंगों के साथ चिपककर स्थानान्तरित हो जायें और जब वह दूसरे पौधों पर बैठे तब वहाँ स्थानांतिरित हो जाएँ। कई फूलों की एक ही प्रजाति की किसी आकर्षक विशेषता को पाने के लिए, परागनकर्ता द्वारा उन सभी फूलों में पराग को स्टिग्मा में स्थान्तरित कर देती है जो बिल्कुल सटीक रूप से समान रूप में व्यवस्थित होते हैं। कई फूल परागण के लिए मात्र फूलों के हिस्सों के बीच निकटता पर निर्भर करते हैं, जैसे सारसेनिया या मादा स्लीपर ऑर्किड।

वातपरागित फूल

वायु के साथ पराग को एक फूल से अगले फूल तक ले जाते हैं उदाहरण के लिए संटी वृक्ष, एम्बोर्सिया जाति की रैग घास और एसर जाति के पेड़ और झाडियाँ। उन्हें परागण को आकर्षित करने की जरुरत नही पड़ती जिस कारण उनकी प्रवृति 'दिखावटी फूलों' की नही होती. जहाँ कीटप्रागीय फूलों के पराग बड़े और लसलसे दानों के रूप में होते हैं और प्रोटीन की अधिकतावाले होते हैं वहीं वातपरागित फूलों के पराग ज्यादातर छोटे दाने लिए हुए रहते हैं, बहुत हल्के और कीटों के लिए इतने पोषक भी नही होते। मधुमक्खी और बम्बल मक्खी सक्रिय रूप से वातपरागित पराग कणों को जमा करते हैं हालाँकि ये उनके ज्यादा महत्त्व के नही होते। कुछ फूल स्वपरागित होते हैं और उन फूलों का इस्तेमाल करते हैं जो कभी नही खिलते, या फूल खिलने से पहले स्वपरागित जो जाते हैं, इन फूलों को क्लीसटोगैमस कहा जाता है कई प्रकार के विओला और सालविया प्रजातियों में इस प्रकार के फूल होते हैं।
विजय शंकर व्यास

विजय शंकर व्यास  को भारत सरकार द्वारा सन २००६ में साहित्य एवं शिक्षा के क्षेत्र में पद्म भूषण से सम्मानित किया गया था। ये राजस्थान से हैं।
युगाण्डा

परिचय

यूगांडा पूर्वी मध्य-अफ्रीका का एक विषुवत्‌रेखीय देश है, जो पूर्णत: अंतर्वर्ती (लैंडलॉक्ड) है। इसके उत्तर में सूडान, पशिचम में काँगो (लिओपोल्डविल) पूर्व में केन्या, दक्षिण-पश्चिम में रूआंडा, एवं दक्षिण में टैंगैन्यीका देश तथा विक्टोरिया झील स्थित है। इसका कुल क्षेत्रफल ९३,९८१ वर्ग मील है, जिसका १३,६८९ वर्ग मील भाग जलग्रस्त एवं दलदली है।

प्राकृतिक स्वरूप

देश का अधिकांश भूभाग पठारी है, जो समुद्रतल से लगभग ४,००० फुट ऊँचा है। पश्चिमी सीमा पर रूबंजोरी पर्वत स्थित है, जिसका उच्चतम शिखर समुद्रतल से १६,७९१ फुट ऊँचा है, जककि पूर्वी सीमा पर स्थित ऐलगन पर्वत की अधिकतम ऊँचाई १४,१७८ फुट है। देश के मध्य में क्योगा एवं दक्षिण में विक्टोरिया झीलें स्थित हैं।

जलवायु

समुद्रतल से अधिक उँचाई पर स्थित इस देश का ताप अन्य विषुवत्रेखीय प्रदेशों की तुलना में न्यून है। औसत वार्षिक ताप उत्तर में १५° सें० एवं दक्षिण में २२° सें० है। वार्षिक तापांतर साधारण हैं। औसत वार्षिक वर्षा की मात्रा उत्तर में ३५ इंच एवं दक्षिण में ५९ इंच तक है।

प्राकृतिक वनस्पति एवं जीवजंतु

पश्चिम के उच्च प्रदेश में लंबी घास तथा वनों की प्रचुरता है। उत्तर के शुष्कतर क्षेत्र में छोटी घास ही अधिक मिलती है। देश के दक्षिणी भाग में प्राकृतिक वनस्पति साफ करके भूमि को कृषियोग्य बना लिया गया है, हिसमें केले की उपज मुख्य है। कहीं कहीं हाथी घास उगती है, जिसकी ऊँचाई १० फुट तक हो जाती है।
पशुओं में हाथी, दरियाई घोड़ा, भैंसा, बंदर इत्यादि अधिक हैं। कुछ भागों में शेर, जिराफ तथा गैंड़े भी मिलते हैं।

कृषि

कृषि में कपास, कहवा, गन्ना तंबाकू तथा चाय की उपज महत्वपूर्ण है। अन्य फसलों में केला, मक्का और बाजरा उल्लेखनीय हैं।
वेलकम होटल, द्वारका

वेलकम होटल द्वारका एशिया के सबसे बड़े उप नगरीय क्षेत्र न्यू दिल्ली (भारत) के द्वारका में स्थित हैं। इस होटल का संचालन एवं स्वामित्व ITC होटल समूह के द्वारा होता हैं। ITC होटल भारत की दूसरी सबसे बड़ी होटल समूह हैं जिसके भारत में करीब १०० से भी ज्यादा होटल हैं। इस होटल का निर्माण २०१० में हुआ था।

अवस्थिति

यह होटल नई दिल्ली के उपनगरीय क्षेत्र द्वारका में स्थित हैं। इंदिरा गाँधी अंतराष्टीय हवाई अड्डे से इस होटल की दूरी १२ किलोमीटर एवं सफदरजंग घरेलु हवाई अड्डा से इसकी दूरी १० किलोमीटर है। नई दिल्ली रेलवे स्टेशन से इसकी दूरी २३. किलोमीटर हैं। यहाँ से सबसे नजदीक मेट्रो स्टेशन द्वारका हैं, जिसकी दूरी ४५० मीटर हैं। इस होटल के आस पास कई घुमने के स्थल हैं जिसमे दादा देव मंदिर 3 किलो मीटर, जनकपुरी डिस्ट्रिक्ट सेंटर ९.1 किलोमीटर अय्यपा मंदिर ११.९ किलोमीटर, झील पार्क १३ किलोमीटर।
मुबारक अली अल सबाह

सैनिक कार्यकाल

शेख़ मुबारक अली अल सबाह सन २००० में कुवैत नौसेना में एक रंगरूट के तौर पर भर्ती हुए, वर्ष २००२ में उन्हें ने पदोन्नति कर के उप लेफ्टिनेंट का पद प्राप्त किया। २००० में ही उन्होंने ब्रिटेन के रॉयल नेवल कॉलेज से रॉयल नेवी अफसर का कोर्स किया। इसी वर्ष उन्होंने अली अल सबाह मिलिट्री कॉलेज, कुवैत से सैनिक विज्ञान का डिप्लोमा अर्जित किया।
उन्होंने नेविगेशन और संचार अधिकारी के रूप में कुवैत नौसैनिक जहाज (मस्कान P3717) पर कार्य किया। उन्होंने कई पाठ्यक्रमों में भाग लिया जैसे: संयुक्त राज्य अमेरीका के कोलोराडो में भूतल युद्ध अधिकारी का प्रशिक्षण। बहरीन में सेतु निगरानी का प्रशिक्षण।
शेख़ मुबारक अली अल सबाह ने ऑपरेशन ईराक फ्रीडम में भाग लिया और कुवैत का वीरता पदक अल सूर प्राप्त किया। इस के उपरांत, सन २००४ में, इन का तबादला कुवैत तट रक्षक, जो की कुवैत गृह मन्त्रालय के आधीन है, में हो गया जहां इन्हों ने कुवैत तट रक्षक पोत, मश'हूर P315 में बतौर मुख्य कमान अधिकारी कार्यभार ग्रहण किया।
शेख मुबारक ने निरंतर एक शिक्षित और कुशल कार्यबल के मूल्य को बढ़ावा दिया है। समुद्री पढ़ाई, इंजीनियरिंग और नेतृत्व में व्यावसायिक और शैक्षणिक कौशल के विकास को प्रोत्साहित करना उन का लक्ष्य रहा है। उन्होंने तटरक्षक बल में कई पदों पर अपनी कुशलता का लोहा मनवाया जिस के फल स्वरुप वर्ष २००९ में उन्हें कुवैत तटरक्षक बल, समुद्री संक्रिया का मुखिया नियुक्त किया गया।
अपनी सेवा के दौरान उन्होंने सऊदी अरब, ईराक गणराज्य, संयुक्त राज्य अमेरिका, यूनाइटेड किंगडम, ऑस्ट्रेलिया, बहरीन, संयुक्त अरब अमीरात और ओमान में कई युद्ध अभ्यासों में भाग लिया। वे वर्ष २०११ में सऊदी अरब में आयोजित तीसरी समुद्री आपदा प्रबंधन पर अंतर्राष्ट्रीय संगोष्ठी में कुवैत तट रक्षक बल की तरफ से मुख्य वक्ता थे। यहाँ उन्होंने शोध और अध्ययन भी प्रस्तुत किये।
उदयपुर का इतिहास

उदयपुर जो कि भारत के राजस्थान राज्य का एक ज़िला है इसकी स्थापना सन १५५३ ईस्वी में महाराणा उदयसिंह द्वितीय ने की थी उस समय उदयपुर को मेवाड़ साम्राज्य की राजधानी बनाई गयी थी।
२०१९ क्रिकेट विश्व कप फाइनल

फ़ाइनल

१४ जुलाई को न्यूजीलैंड क्रिकेट टीम और इंग्लैंड क्रिकेट टीम के बीच फाइनल मुकाबला लॉर्ड्स में खेला गया। न्यूजीलैंड की टीम २०१५ में फाइनल में ऑस्ट्रेलिया से हार चुकी थी। 
इस मैच में न्यूजीलैंड ने पहले टॉस जीता और पहले बल्लेबाजी करने का फैसला लिया। टीम की शुरुआत अच्छी नहीं रही और पहला विकेट २९ रन पर गिर गया। मार्टिन गप्टिल १९ रन बनाकर आउट हुए, लेकिन इसके बाद हेनरी ने न्यूजीलैंड की तरफ से अर्धशतकीय पारी खेली। 
न्यूजीलैंड टीम के कप्तान केन विलियमसन ने ३० रन की पारी खेली और टीम का स्कोर ५० ओवर में २४१ रन तक पहुंचाया। वहीं इसके बाद मेजबान टीम इंग्लैंड ने बल्लेबाजी शुरू की और पहला विकेट महज २८ रन पर गिर गया। पहले विकेट के रूप में जेसन रॉय १७ रन बनाकर आउट हो जाते हैं। एक समय इंग्लैंड की टीम ने ९० रन के भीतर ४ विकेट खो दिए थे लेकिन बाद में हरफनमौला क्रिकेटर बेन स्टोक्स और जोस बटलर ने पारी को संभाला और दोनों ने अर्धशतक पूरे किए। स्टोक्स अंत तक ८४ रन बनाकर नाबाद रहे। 
इंग्लैंड को आखिरी दो ओवरों में जीत के लिए २४ रन की जरूरत थी और अंतिम ओवर में १५ रन की लेकिन टीम १४ रन ही बना सकी और मुक़ाबला टाई हो गया। फिर मैच का परिणाम सुपर ओवर से तय हो पाया। 
सुपर ओवर में इंग्लैंड ने पहले बल्लेबाजी करते हुए १५ रन बनाए। इसके बाद न्यूजीलैंड टीम ने बल्लेबाजी की और वो भी इतने ही रन बना पाती है लेकिन ज्यादा बाउंड्री लगाने वाली टीम इंग्लैंड को विजेता घोषित किया गया। इंग्लैंड ने इस मैच में २६ बाउंड्री लगाई जबकि न्यूजीलैंड ने १७।
धौबिनी

जनसंख्या

नेपाल के २००१ का जनगणना अनुसार धौबिनी का जनसंख्या ४०५३ है। इसमै पुरुष ५३% और महिला ४७% है।